קריית ספיר

קריית ספיר הוא אזור תעשייה הממוקם בדרום-מזרח העיר נתניה הקרוי על שמו של פנחס ספיר. הוא תחום מדרום על ידי כביש 553, ממערב על ידי כביש החוף, מצפון על ידי אצטדיון נתניה וממזרח על ידי מסילת החוף. שטח אזור התעשייה הוא כ-5,000 דונם, והוא אזור התעשייה הגדול ביותר בנתניה, ואחד הגדולים ביותר בישראל. בזכות זאת, הוא מושך אליו עובדים רבים מכל יישובי האזור. האזור קרוי לעיתים גם "אזור התעשייה פולג", "אזור התעשייה הדרומי", וגם "אזור התעשייה החדש", עקב העובדה שמצפון אליו נמצאת קריית אליעזר המשמשת גם היא כאזור תעשייה שהוקם לפני קריית ספיר, ומוכרת גם כ"אזור התעשייה הישן". המפעל הראשון שהוקם באזור בשנת 1952, על ידי קבוצת משקיעים בראשות לואיס הרצברג מניו יורק, היה מבשלת בירה בשם "מבשלת שיכר לאומית". הייצור במפעל החל באמצע 1953 מבשלת שיכר לאומית ("אביר") גדלה במהירות וכבשה לעצמה מקום של כבוד בשוק המקומי. היה זה עוד לפני שהוקמו השכונות הדרומיות של העיר. על גג המפעל ניצב במשך שנים בקבוק בירה אביר ענק עשוי מתכת בגובה של 8 מטר. הבקבוק סימל את הכניסה לנתניה לכל המגיעים מדרום על רקע החולות. את הבקבוק ייצר תושב נתניה, המסגר שלמה עמבר. בשנת 1985 נמכרה החברה לחברת טמפו. בשנת 1965, הוקם מפעל 'אביק' לייצור מוצרים פרמצבטיים ווטרינריים. בשנת 1988 חברת טבע רכשה את 'אביק'. המפעל הפך לאתר ייצור מרכזי של חברת טבע בישראל. החל מהעשור השני של המאה ה-21 עיקר הפעילות באתר היא של מחקר ופיתוח תרופות. בשנת 1966, הוחל בפיתוח כל האזור כאזור תעשייה, כחלק מהקמת קריית נורדאו ופיתוח אזור דרום נתניה, כולל הכשרת מגרשים נוספים לבנייה וסלילת כבישים. בשנת 1975, הוקם מפעל עסיס ממזרח למפעל טמפו. בשנת 1988 רכשה חברת אסם את פעילות החברה. בשנת 1998 הקימה אסם עם קיבוץ בית השיטה מיזם משותף שאיחד את פעילות עסיס עם פעילות המפעל של קיבוץ בית השיטה. רוב קווי הייצור של עסיס הועברו למפעל בבית השיטה שהבעלות בו התחלק בין אסם והקיבוץ. המפעל של עסיס בנתניה נסגר ובשנת 2001 נמכר המתחם תמורת 75 מיליון שקל לחברת גנדן השקעות, שהקימה במקום פאוור סנטר "סיטי פולג". שנמכר מאז לקבוצת ביג מרכזי קניות וחברת נצבא. בשנת 2012, מכרה קבוצת ביג את חלקה במרכז לנצבא תמורת 258 מיליון שקל. בתחילת שנות ה-80 של המאה ה-20 הוקם "פארק שיאים" בצידו הצפון מזרחי של אזור התעשייה, המשמש לפעילות של תעשיות קלות, שבבים ואלקטרוניקה. בשנות ה-90 של המאה ה-20 חלה תפנית בפעילות באזור שקיבל צביון של הייטק, מסחר, מחקר ופיתוח. שהתבטאה בבנייה חדשה, שיפור חזיתות (בעיקר בשדרות גיבורי ישראל), הריסת מבנים ישנים, חדירת עסקי הייטק ובתי מסחר מגוונים. החל מתחילת שנות ה-2000, קריית ספיר מאופיינת על ידי שילוב בין התעשייה ששלטה באזור בעבר, ובין בתי מסחר, מסעדות וחברות היי-טק שהתפתחו במקום בעשור הראשון של המאה ה-21, והאזור נמצא בתנופת בנייה והרחבת פרויקטים מסחריים. לאורך שדרות גיבורי ישראל קיימת פעילות משולבת של מרכזי קניות עתירי שטח כגון: "סיטי פולג", "איקאה", "מרכז יכין", רשתות מזון שונות, ובנקים. ברחוב יד חרוצים, מכיוון דרום ועד 'פארק שיאים', קיים ריכוז גבוה יחסית של מוסכים מפעלי בטון ושיש. חברות היי-טק רבות התמקמו בקריית ספיר ובהן סיסקו, אלביט מערכות, סיירן, אורביט טכנולוג'יס, HP, טאואר סמיקונדקטור ואופק צילומי אויר. גם חברות כמו סלקום, קבוצת דלק, סונול, ושירביט חברה לביטוח קבעו את משרדיהן בקריית ספיר. באפריל 2001 נפתח סניף ראשון של רשת הריהוט הביתי איקאה בישראל, בקריית ספיר. ב-5 בפברואר 2011 פרצה שרפה בסניף, והסניף נשרף כליל. הסניף נבנה מחדש, ונפתח ב-6 במרץ 2012. בנובמבר 2012 נחנך בקצהו הצפוני של אזור התעשייה ספיר, אצטדיון נתניה המכיל 13,610 מקומות ישיבה. באותה עת נחנך בסמוך גם סניף של רשת רמי לוי שיווק השקמה כחלק מהמרכז המסחרי "רוגובין פדרמן" בנובמבר 2016 נחנך במקום גם מתחם בתי קולנוע של רשת סינמה סיטי. במרץ 2001, אושרה הקמתה של תחנת הרכבת נתניה - ספיר בחלקו המזרחי של אזור התעשייה, בסמוך למתחמים Y ופולג, ביוזמת עיריית נתניה. בספטמבר 2002 אושרה גם הכפלת מסילת החוף, משתי מסילות לארבע במקטע חיפה-תל אביב. זאת במטרה כי בארבע המסילות רכבת ייסעו במקביל רכבות פרווריות ובינעירוניות.אך התחנה נפתחה רק בנובמבר 2016. נכון לשנת 2022 בתחנה עוצרת רק רכבת אחד בכל שעה, בכל כיוון, בקו בנימינה - אשקלון. ביולי 2005, אושרה תוכנית להארכת נתיבי איילון צפונה בצמוד לתוואי מסילת החוף בצמוד לקריית ספיר ממערב. אולם התוכנית הוקפאה אחר כך. מדיה וקבצים בנושא קריית ספיר בוויקישיתוף היחיד והציבור, חרות, 23 באוקטובר 1952 א. אביעל, מפעל שני לייצור בירה, מעריב, 24 ביוני 1953 ביהח"ר לבירה "אביר" החל בייצור, חרות, 8 ביולי 1953 עמירם פליישר, טמפו השתלט על הבירה, מעריב, 23 ביולי 1985, המשך "אביק" מקים מפעל חדש, דבר, 18 במרץ 1964} חברת "אביק" עוברת לנתניה, דבר, 14 באפריל 1965 אלעזר לוין, ואולי עיסקת השנה (המשך), חדשות, 11 באוקטובר 1988 יואב יצחק ועודד שורר, משפחת ברונפמן וקונצרן טבע משתלטים על חברת התרופות אביק, מעריב, 6 בספטמבר 1988 נווית זומר, טבע מקימה חטיבת ייצור שתכלול גם את אביק, חדשות, 20 באוקטובר 1991 רננה מור, בשיתוף טבע, טבע מסמנת את תחום הסכיזופרניה, באתר TheMarker‏, 28 בספטמבר 2023 ע. פרי-פז, קרית נורדאו - אזור תעשיה חדש בדרומה של נתניה, דבר, 24 ביוני 1966 ח. אושמן, על "קריית נורדאו", על המשמר, 17 ביוני 1966 עסיס יתחיל לייצר בנתניה בינואר 1975, דבר, 20 בנובמבר 1974 עסיס מוכר שטח המפעל ברמת גן, דבר, 13 ביולי 1977 מיכל רוה, ‏אוסם ובית השיטה מקימים מיזם משותף - אליו תועבר פעילות עסיס, באתר גלובס, 20 במאי 1998 הזיתיה שהפכה לבית השיטה עסיס, באתר בית השיטה יורם גביזון, אסם מכרה את מתחם עסיס בנתניה לקבוצת גנדן תמורת 75 מיליון שקל, באתר הארץ, 16 באוקטובר 2001 הארץ, זה קניון? זה פאוור סנטר? לא, זהו מרכז פולג, באתר TheMarker‏, 27 במאי 2005 מיכאל רוכוורגר, האחים נפתלי וקובי מימון מפרקים את השותפות בביג נצבא פולג, באתר TheMarker‏, 8 בנובמבר 2012 רענן בן-צור, שידור חי: שרפה גדולה באיקאה בנתניה, הגג קרס, באתר ynet, 5 בפברואר 2011 אריאל נוי‏, שריפת ענק בסניף איקאה בנתניה, אין נפגעים, באתר וואלה, 5 בפברואר 2011 חוזרת לשכונה: איקאה פותחת מחדש בנתניה, ומכוונת יותר מתמיד לטעמו של הקהל הישראלי, באתר Xnet‏, 16 בפברואר 2012 אורי אוזן, הרגע הגדול של מכבי נתניה הגיע, באתר הארץ, 5 בנובמבר 2012 שלומית צור, רוגובין ופדרמן החלו בבניית מתחם עסקים חדש בדרום נתניה, באתר הארץ, 9 ביוני 2010 איתן לשם, עכבר העיר, וולקאם טו נתניה: מתחם הסינמה סיטי החדש, באתר הארץ, 28 בנובמבר 2016 שרון קדמי, ‏מנכ"ל הרכבת הסכים עקרונית להקים תחנה רכבת בדרום נתניה, באתר גלובס, 20 במרץ 2001 גל ניסים, ‏הרכבת תחל בתכנון שתי מסילות נוספות בקו חיפה-ת"א, באתר גלובס, 1 בספטמבר 2002 שרון קדמי, נתיבי איילון יוארכו צפונה עד אחרי נתניה בהיקף מתוכנן של 1.6 מיליארד שקל, באתר TheMarker‏, 31 ביולי 2005 הארץ, אושררה ההחלטה שלא להמשיך את נתיבי איילון מנתניה לחדרה, באתר TheMarker‏, 4 באפריל 2006 ליאור ברון, ‏מנכ"ל נתיבי איילון: "לא נרחיב את הנתיבים עד נתניה ב-20 השנים הקרובות, כי זה רק יעודד נסיעה ברכב פרטי. העתיד שייך לאגרות הגודש - ולאוטובוסים", באתר גלובס, 3 במאי 2009